### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Tammy Christoffersen, Carl Holm og Edith Jespersen var forhindrede i at deltage i udvalgets behandling af sagen.

Vedtagelse af regulativ for erhvervsaffald i [adresse] efter endt høringsperiode.

### Resumé

Affald fra kommunale institutioner uden beboelse og kommunale virksomheder skal fremover indsamles og håndteres som en del af ordningerne for husholdningsaffald. Som en konsekvens heraf skal der ske en tilpasning af regulativ for erhvervsaffald. Gebyrer, der gælder for kommunale institutioner og kommunale virksomheder, er vedtaget af byrådet den 28. maj 2019.

Herudover er der indarbejdet enkelte andre mindre ændringer i regulativet for erhvervsaffald.

Byrådet besluttede den 28. maj 2019 at sende et udkast til nyt regulativ for erhvervsaffald i høring. Teknik og Miljø har ved høringsfristens udløb ikke modtaget høringssvar til regulativet. Der er derfor alene indarbejdet enkelte småjusteringer og præciseringer i regulativet.

### Indstilling

Det indstilles:

At 1) byrådet vedtager regulativ for erhvervsaffald

### Sagens forløb

26-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-09-2019 Magistraten
Fremsendes til [adresse] med bemærkning, at Magistraten i mødet den 30. september 2019 anbefaler, at byrådet tiltræder Magistratsafdelingen for Teknik og Miljøs indstilling af 17. september 2019.
 09-10-2019 [adresse]
Fremsendes til Teknisk Udvalg til behandling i henhold til beslutning i byrådets møde den 9. oktober 2019.
 28-10-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Tammy Christoffersen, Carl Holm og Edith Jespersen var forhindrede i at deltage i udvalgets behandling af sagen.